Kan 2008, an Observatory for the Protection of Human Rights Defenders, sarong kaalyadong programa kan International Federation for Human Rights (FIDH) asin kan World Organisation Against Torture(OMCT), nagkaigwang inisyatibo para tipunon an gabos na mga nagtutulod kan karapatang pantawo na mandato kan institusyonal na nagkakapot kani (minukna kan the United Nations, the African Commission on Human and Peoples' Rights, the Inter-American Commission on Human Rights, Council of Europe, the Organisation for Security and Cooperation in Europe, the European Union) para maghanap nin mga paagi sa pagpapakarhay kan koordinasyon asin pagtaong onra sa sainda asin sa NGOs. Kan 2010, igwang solong inter-mechanisms website na nagtitipon kan mga importanteng impormasyong pampubliko sa manungod sa mga aktibidades kan manlain-laing tagasurog kan prokteksyon sa karapatang pantawo. Layon kaning madugangan an pagsasapubliko kan mga dokumentasyong naprodusir kan mga mekanismo (press releases, studies, reports, statements), kaiba an mga aksiyong (country visits, institutional events, trials na naobserbaran).